জঙ্গল সাফারিতে হাতির তাড়া, চালকের উপস্থিত বুদ্ধিতে প্রাণে বাঁচলেন শিল্পী মনোময় ভট্টাচার্য

ডুয়ার্স: বক্সা টাইগার রিজার্ভে (Buxa Tiger Reserve) জঙ্গল সাফারিতে (Jungle Safari) গিয়ে বিপত্তিতে পড়লেন শিল্পী মনোময় ভট্টাচার্য (Monomoy Bhattacharya) । হাতির তাড়া খেয়ে কোনও মতে প্রাণ হাতে বেঁচে ফিরলেন তিনি। শিল্পীর সঙ্গে ছিলেন বাচিক শিল্পী সাম্য কার্ফা (Vocalist Samya Karfa) । সোমবার সকালে বক্সা টাইগার রিজার্ভের জয়ন্তীর জঙ্গলে এই ঘটনা ঘটে।

জানা গিয়েছে, জঙ্গল সাফারি চলাকালীন রাস্তা পারাপার করছিল ওই মাখনা হাতিটি। মা হাতির সঙ্গে ছিল তার শাবক। শিল্পী মনোময় ভট্টাচার্যের কথায়, বহুবার ডুয়ার্সে এসেছি। এমন ভয়াবহ অভিজ্ঞতার মুখোমুখি কখনও হয়নি। একেবারে হাতির মুখোমুখি বলতে যা বোঝায় সেই অবস্থা হয়েছিল। খুব ভয়াবহ একটা ঘটনা। তবে সারাজীবন এটি আমার জীবনে লাইফ টাইম অ্যাচিভমেন্ট হয়ে থাকল। হাতিটি তেড়ে এলে আমরা সাফারি গাড়ি পিছিয়ে বিপদ এড়াই।’

আরও পড়ুন: সপ্তাহের শেষে বৃষ্টিতে ভিজবে ৩ জেলা, জানুন আবহাওয়ার বড় আপডেট

২২ ও ২৩  মার্চ আলিপুরদুয়ারের একটি বেসরকারি কলেজে অনুষ্ঠান করতে এসেছিলেন শিল্পী মনোময় ভট্টাচার্য ও সাম্য কার্ফা। পরে ২৪ মার্চ তাঁরা দুজনে বক্সা টাইগার রিজার্ভের জয়ন্তীতে সাফারিতে যান। সেই সাফারি করতে গিয়েই বিপত্তি। জয়ন্তীর জঙ্গলে ঢুকতেই তাদের গাড়ির পথ আটকায় বিশালাকার এক হাতি। সাফারি গাড়ির দিকে তেড়ে আসে। আমরা সবাই খুব ভয় পেয়ে যাই। চালক অতি দ্রুততার সঙ্গে উপস্থিত বুদ্ধি খাটিয়ে গাড়ি পিছিয়ে নেন। গাড়ি চালক পিছু হটলেও প্রায় ৪০ মিটার ধরে হাতিটি গাড়িটিকে তাড়া করেছিল।

দেখুন অন্য খবর: